《仲春山行》
明代·高叔嗣

春事殆过半，客行殊未闲。
流云开白日，微雨点青山。
身世本迟钝，林皋当早还。
烟郊草色长，感此奈愁颜。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。